REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/384-14

10. novembar 2014. godine

B e o g r a d

ZAPISNIK

SA 31. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 10. NOVEMBRA 2014. GODINE

Sednica je počela u 12,35 časova.

Sednicom je predsedavao Zoran Babić, predsednik Odbora.

Sednici su prisustvovali članovi Odbora: Aleksandar Marković, Snežana Malović, Vesna Martinović, Saša Maksimović, Veroljub Matić, Obrad Isailović, Dušica Stojković, Darko Laketić i Dragana Barišić.

Sednici je prisustvovao i zamenik odsutnog člana Odbora Petra Petrovića, Srđan Kružević.

Član Odbora Đorđe Milićević, pristupio je sednici u toku razmatranja treće tačke dnevnog reda.

Sednici su prisustvovali i: Saša Janković, Zaštitnik građana, Vladana Jović, zamenik Zaštitnika građana i Jasminka Jakovljević, generalni sekretar u Službi Zaštitnika građana.

Sednici nisu prisustvovali članovi Odbora: Petar Petrović, Katarina Rakić, Olgica Batić, Milan Krkobabić, Milisav Petronijević i Ljubiša Stojmirović.

Na predlog predsednika, Odbor je jednoglasno utvrdio sledeći

D n e v n i r e d:

1. Utvrđivanje predloga odluke o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Zaštitnika građana (03 Broj 02-3847/14 od 27. oktobra 2014. godine);

2. Razmatranje zahteva Zaštitnika građana za davanje saglasnosti za zasnivanje radnog odnosa sa novim licima i za dodatno radno angažovanje u Stručnoj službi Zaštitnika građana (21 broj 112-4013 od 7. novembra 2014. godine);

3. Razmatranje prigovora Milene Đorilić, narodnog poslanika, na rešenje o izmeni rešenja Odbora za administrativno-budžetska i mandatno-imunitetska pitanja 21 broj 112-844/14, od 7. oktobra 2014. godine (21 Broj 112-844/14 od 15. oktobra 2014. godine) i Milije Miletića, narodnog poslanika, na rešenje o izmeni rešenja Odbora za administrativno-budžetska i mandatno-imunitetska pitanja 21 broj 112-1035/14, od 7. oktobra 2014. godine (21 Broj 112-1035/14 od 22. oktobra 2014. godine);

4. Utvrđivanje spiska nalepnica za parkiranje A-I i A-II;

5. R a z n o.

Na predlog predsednika Odbora, da se o tčk. 1. i 2. dnevnog reda vodi objedinjena rasprava, nije bilo primedbi.

**Prva tačka dnevnog reda**: Utvrđivanje predloga odluke o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Zaštitnika građana (03 Broj 02-3847/14 od 27. oktobra 2014. godine)

Saša Janković, Zaštitnik građana, obrazložio je članovima i zamenicima članova Odbora zahtev koji je u skladu sa članom 38. stav 3. Zakona o Zaštitniku građana, uputio Odboru, a radi dobijanja saglasnosti na Pravilnik o unutrašnjem uređenju i sistematizaciji radnih mesta u Stručnoj službi Zaštitnika građana. U nastavku svog izlaganja pojasnio je razloge zbog kojih je Odboru uputio navedeni zahtev i posebno istakao da je potreba za donošenjem novog pravilnika, posle sedam godina, usledila usled povećanog broja pritužbi građana, kao i usled novih i proširenih nadležnosti Zaštitnika građana, ustanovljenih aktima koji su u odnosu na period od davanja prethodne saglasnosti pre sedam godina, do danas, doneti. Takođe je istakao i da je Pravilnik usklađen sa izmenjenim odredbama Zakona o državnim službenicima koje se odnose na uslove propisane za rad na izvršilačkim radnim mestima i položajima u Službi Zaštitinika.

Diskusije nije bilo.

Na predlog predsednika, Odbor je jednoglasno utvrdio Predlog odluke o davanju saglasnosti na Pravilnik o unutrašnjem uređenju i sistematizaciji radnih mesta u Stručnoj službi Zaštitnika građana, 48-709/2014 od 22. oktobra 2014. godine, koji je doneo Zaštitnik građana..

Odbor je većinom glasova za predstavnika predlagača na sednici Narodne skupštine odredio Zorana Babića, predsednika Odbora.

**Druga tačka dnevnog reda**: Razmatranje zahteva Zaštitnika građana za davanje saglasnosti za zasnivanje radnog odnosa sa novim licima i za dodatno radno angažovanje u Stručnoj službi Zaštitnika građana (21 broj 112-4013 od 7. novembra 2014. godine)

Zaštitnik građana, Saša Janković, obrazložio je članovima i zamenicima članova Odbora zahtev koji je uputio Odboru radi dobijanja saglasnosti za zasnivanje radnog odnosa sa novim licima i dodatno radno angažovanje u Stručnoj službi Zaštitnika građana. Kako je istakao, zahtev je podnet u skladu sa članom 6. stav 3. Zakona o izmenama i dopunama Zakona o budžetskom sistemu („Službeni glasnik RS“, broj 108/2013) i Odlukom Odbora o postupku za pribavljanje saglasnosti za zasnivanje radnog odnosa sa novim licima i dodatno radno angažovanje u službama Narodne skupštine i nezavisnih državnih organa i organizacija, 21 Broj: 112-2043/14, od 20. juna 2014. godine, a saglasnost je zatražena za zasnivanje radnog odnosa na neodređeno vreme putem objavljivanja javnog konkursa sa jednim licem, za zasnivanje radnog odnosa na određeno vreme zbog povećanog obima posla u trajanju do 6 meseci sa 14 lica, za nastavak angažovanja osam lica van Stručne službe Zaštitnika građana po osnovu ugovora o delu a za pružanje ekspertskih usluga, kao i za dodatno radno angažovanje po osnovu ugovora o privremenim i povremenim poslovima sa jednim licem.

Zaštitnik građana je obrazlažući podneti zahtev, posebno istakao značaj angažovanja lica van Stručne službe Zaštitnika građana po osnovu ugovora o delu za pružanje ekspertskih usluga, u okviru aktivnosti koje Zaštitnik građana sprovodi kao Nacionalni mehanizam za prevenciju torture. Takođe, Zaštitnik građana je istakao da je i pored toga što ne postoji sankcija za organe vlasti koji ne sarađuju sa Zaštitnikom građana i toga što su preporuke koje Zaštitnika građana daje pravno neobavezujuće, procenat otklanjanja propusta koje utvrdi Zaštitnik građana, u ovom momentu, najviši u Evropi i iznosi 93%.

Diskusije nije bilo.

Na predlog predsednika, Odbor je jednoglasno prihvatio zahtev i doneo Zaključak o davanju saglasnosti Zaštitniku građana za zasnivanje radnog odnosa sa novim licima i dodatno radno angažovanje u Stručnoj službi Zaštitnika građana.

**Treća tačka dnevnog reda**: Razmatranje prigovora Milene Ćorilić, narodnog poslanika, na rešenje o izmeni rešenja Odbora za administrativno-budžetska i mandatno-imunitetska pitanja 21 broj 112-844/14, od 7. oktobra 2014. godine (21 Broj 112-844/14 od 15. oktobra 2014. godine) i Milije Miletića, narodnog poslanika, na rešenje o izmeni rešenja Odbora za administrativno-budžetska i mandatno-imunitetska pitanja 21 broj 112-1035/14, od 7. oktobra 2014. godine (21 Broj 112-1035/14 od 22. oktobra 2014. godine)

Predsednik Odbora, istakao je da su prigovori narodnih poslanika Milene Ćorilić i Milije Miletića, podneti na rešenja koje je Odbor doneo u skladu sa Zakonom o o platama u državnim organima i javnim službama („Službeni glasnik RS”, br. 34/01, 62/06- dr. zakon, 116/08 - dr. zakon, 92/11, 99/11 - dr. zakon, 10/13, 55/13 i 99/14), a odnose se na utvrđivanje dodatka na platu po osnovu minulog rada.

Diskusije nije bilo.

Na predlog predsednika, Odbor je većinom glasova, odbio prigovor Milene Ćorilić, kao neosnovan i potvrdio rešenje Odbora za administrativno-budžetska i mandatno-imunitetska pitanja 21 broj 112-844 /14 od 7. oktobra 2014. godine.

Na predlog predsednika, Odbor je jednoglasno, odbio prigovor Milije Miletića, kao neosnovan i potvrdio rešenje Odbora za administrativno-budžetska i mandatno-imunitetska pitanja 21 broj 112-1035 /14 od 7. oktobra 2014. godine.

**Četvrta tačka dnevnog reda**: Utvrđivanje spiska nalepnica za parkiranje A-I i A-II

Predsednik Odbora je podsetio članove i zamenike članova Odbora da je Administrativni odbor Narodne skupštine na sednici održanoj 8. februara 2012. godine, doneo Odluku kojom je uređeno korišćenje prostora za parkiranje vozila oko zgrade Narodne skupštine, oblik i sadržina nalepnice za parkiranje vozila, kao i način vođenja evidencije o nalepnicama A-I i A-II za parkiranje koje se izdaju za svaki saziv. U nastavku, podsetio je na član 11. ove odluke kojom je utvrđeno ovlašćenje Odbora da utvrđuje spisak lica kojima se izdaje nalepnica za parkiranje A-I i A-II.

Diskusije nije bilo.

Na predlog predsednika, Odbor je jednoglasno utvrdio Spisak za nalepnice za parkiranje A-I i A-II.

**Peta tačka dnevnog reda**: Razno

1) Predsednik Odbora obavestio je članove i zamenike članova Odbora, da su se Odboru dopisima obratili Zaštitnik građana i predsednik Fiskalnog saveta, sa zahtevom da Odbor donese rešenja o platama izabranih lica u ovim institucijama. Predsednik je istakao da će navedena rešenja doneti u skladu sa ovlašćenjem da donosi nesporna rešenja o ostvarivanju materijalnih prava narodnih poslanika i funkcionera koje imenuje i bira Narodna skupština, koje mu je dato na drugoj sednici Odbora održanoj 24. aprila 2014. godine.

2) Predsednik Odbora obavestio je članove i zamenike članova Odbora, da se dopisom br.021-00-16/14-02, od 31. oktobra 2014. godine, Odboru obratio predsednik Republičke komisije za zaštitu prava u postupcima javnih nabavki, sa molbom za davanje mišljenja o načinu rešavanja situacije u kojoj su jedan ili više članova Republičke komisije sprečeni za rad u dužem vremenskom periodu, preciznije usled korišćenja porodiljskog bolovanja i odsustva radi nege deteta. Predsednik je dalje istakao da Odbor nema ovlašćenja da daje ovakvu vrstu mišljenja, ali da će odgovor Republičkoj komisiji svakako biti upućen.

Sednica je završena u 13,00 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić Zoran Babić